Raskt etter den tyske okkupasjonen av Norge ble bygget annektert som den sivile okkupasjonsmyndighetens hovedkvarter for Vestlandet, som var en regionalavdeling under Rikskommissariatet. Okkupanten flyttet inn i byggets 1-3 etasje, mens Sicherheitspolizei som var det tyske sikkerhetspolitiet (Sipo) med sine underavdelinger tok i bruk 4-5 etasje allerede fra juni 1940. Bruken vedvarte gjennom alle fem krigsårene. De ansatte forlot bygget i all hast da meldingen om tysk kapitulasjon endelig ble bekreftet fra Oslo.